laion/Wikipedia-Exotic huggingface dataset:
Sativa

Sativa (בעברית: סאטיבה) הוא סינגל שהוקלט על ידי הזמרת-יוצרת האמריקאית ג'נה אייקו, ביחד עם ריי סרמרד או סוואה לי, מתוך אלבום האולפן השני שלה, Trip. השיר יצא לאור ב-22 בינואר 2018, על ידי חברת התקליטים דאף ג'אם, כסינגל השלישי מתוך האלבום. השיר הגיע למקום השישי במצעד שירי ה-R&B. השיר נכתב על ידי ג'נה אייקו, סוואה לי והפיסטאפים והופק על ידי הפיסטאפים גם כן, שעבדו עם אייקו על שירים כמו "P*$$Y Fairy (OTW)" ו-"Happiness Over Everything (H.O.E.)". איגוד תעשיית ההקלטות האמריקאי העניק לשיר את תואר הפלטינה המשולשת, על מכירות של למעלה משלושה מיליון עותקים במדינה. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-140 מיליון השמעות. הווידאו קליפ הרשמי של השיר פורסם ב-23 בינואר 2018. הקליפ צבר למעלה מ-180 מיליון צפיות. סרטון השיר "Sativa" באתר יוטיוב Sativa (feat. Rae Sremmurd) - Single by Jhené Aiko, Apple Music (באנגלית) Jhene Aiko, Billboard Jhené Aiko (Ft. Swae Lee) – Sativa (באנגלית), נבדק ב-2020-05-15 Jhené Aiko – PU$$Y Fairy (OTW) (באנגלית), נבדק ב-2020-05-15 Jhené Aiko (Ft. Future & Miguel) – Happiness Over Everything (H.O.E.) (באנגלית), נבדק ב-2020-05-15 Gold & Platinum, RIAA (באנגלית) Sativa, נבדק ב-2020-05-15 Jhené Aiko - Sativa ft. Rae Sremmurd (Official Music Video)
Hello Ego

Hello Ego (בעברית: שלום אגו) הוא סינגל שהוקלט על ידי הזמרת-יוצרת האמריקאית ג'נה אייקו, ביחד עם כריס בראון, מתוך אלבום האולפן השני שלה, Trip. השיר יצא לאור ב-22 ביוני 2017, על ידי חברת התקליטים דאף ג'אם, כסינגל השני מתוך האלבום. השיר הגיע למקום ה-17 במצעד הספוטיפיי שמופעל על ידי מגזין הבילבורד. השיר נכתב על ידי ג'נה אייקו, כריס בראון, דוט דה ג'יניוס, בריאן וורפילד ומאק רובינסון והופק על ידי דוט דה ג'יניוס והפיסטאפים, שעבדו עם אייקו על שירים כמו "P*$$Y Fairy (OTW)" ו-"Happiness Over Everything (H.O.E.)". בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-25 מיליון השמעות. קליפ המילים הרשמי של השיר פורסם ביוטיוב ב-22 ביוני 2017, בסמוך לצאתו של השיר כסינגל. קליפ המילים צבר למעלה מארבע מיליון צפיות. סרטון השיר "Hello Ego" באתר יוטיוב ג'נה אייקו, כריס בראון, דוט דה ג'יניוס, בריאן וורפילד, מאק רובינסון Jhené Aiko (Ft. Chris Brown) – Hello Ego (באנגלית), נבדק ב-2020-05-15 Trip by Jhené Aiko, Genius (באנגלית) Chart Search, Billboard Jhené Aiko – PU$$Y Fairy (OTW) (באנגלית), נבדק ב-2020-05-15 Jhené Aiko (Ft. Future & Miguel) – Happiness Over Everything (H.O.E.) (באנגלית), נבדק ב-2020-05-15 Hello Ego, נבדק ב-2020-05-15 Jhené Aiko - Hello Ego ft. Chris Brown (Lyric Video)
אייל שמואלי

אייל שמואלי (נולד ב-22 במאי 1967) הוא ראש המועצה המקומית כפר ורדים, ולשעבר מנכ"ל בחברות תעשייתיות. אייל שמואלי נולד ב-22 במאי 1967 בירושלים. בשנות נעוריו התגורר עם משפחתו בנהריה. בשנת 1986 החל את שירותו הצבאי בחיל הים, בתפקיד טכנאי מערכות ל"א, ואף חתם קבע. הוא רס"ן במיל', ומתנדב במסגרת המילואים כמודיע נפגעים בכיר ביחידת מודיעי נפגעים. לאחר שחרורו מצה"ל, החל את לימודיו במחלקה להנדסת מכונות באוניברסיטת בן-גוריון בבאר שבע. ב-1998, עם קבלת התואר, התקבל לעבודה בישקר ועבר להתגורר יחד עם משפחתו בכפר ורדים. שמואלי בעל תואר ראשון בהנדסת מכונות, תואר שני במנהל עסקים, וכן בוגר החוג ליו"רים באוניברסיטת תל אביב. בתום שבע שנים בישקר עזב שמואלי את החברה, ובשנים 2001–2018 מילא שורה של תפקידים בכירים ומינכל חברות בסקטור העסקי, בניהם – נכנס שמואלי לתפקיד סמנכ"ל תפעול ב"שמר מתכת", חברה המתמחה בייצור מכלולים לזיווד אלקטרוני, מארזים מורכבים, מערכות הינע ואינטגרציה. בהמשך מינכל שמואלי את "זריחה תעשיות חלאבין בע"מ" העוסקת בפיתוח וייצור של מוצרים ותבניות להזרקת פלסטיק, במסגרת תפקידו הקים את שלוחת הייצור של החברה. לאחר מכן, עבר לנהל את "סידב מעגלים מודפסים בע"מ", חברה אשר נסחרה בבורסה, ועסקה בעיקר בייצור ושיווק מעגלים מודפסים לתעשיית האלקטרוניקה. טרם כניסתו לתפקיד ראש מועצת כפר ורדים, כיהן כמנכ"ל חברת "אלגת" שבקיבוץ אלונים, החברה עוסקת בתחום ביצוע תהליכי ציפויים וצבע למגוון רחב של מתכות וסגסוגות בתחום התעופה. בתקופתו מיזגה החברה את פעילותה עם פעילות חברת כרומניקל. שמואלי נשוי לאביבה שמואלי ולהם שלושה ילדים. שמואלי נמצא בקשת הפוליטית במרכז-שמאל, ובעבר היה מעורב במספר קמפיינים פוליטיים. ב-2009 היה יו"ר קדימה בכפר ורדים, והמפלגה נחלה הישג של 45% אחוזים במקום. בטרם התמודדותו על התפקיד, שמואלי היה דירקטור משקיף בתאגיד המים "מעיינות זיו", דירקטור באגודת ספורט כפר ורדים, וכן נציג תושבי כפר ורדים באשכול גליל מערבי. בנוסף, שמואלי כן היה, במסגרת הבחירות לרשויות המקומיות 2008, מספר 3 ברשימת מעוף בראשות סיון יחיאלי. בבחירות לרשויות המקומיות 2018, התמודד לראשות מועצת כפר ורדים, מטעם הסיעה שהקים, "תכלית", אשר קיבלה שני מושבים במועצה. שמואלי ניצח בבחירות לראשות המועצה בסיבוב השני, והחליף את ראש המועצה סיוון יחיאלי. שמואלי התמודד לתפקיד בבחירות 2023 שנדחו בהמשך ל-2024 כשהוא מתמודד הפעם מול ניר שילה, אותו ניצח בפער של 14 קולות. סיעתו זכתה בבחירות אלו ב-4 מושבים. מדיה וקבצים בנושא אייל שמואלי בוויקישיתוף עודד שלומות, "אייל שמואלי רץ במרתון ולמועצה", באתר כפרניק, ‏17 באוקטובר 2018 דוד איל שמואלי - דירקטור באגודת ספורט כפר ורדים, באתר הדירקטורים הבחירות המקומיות: דוד איל שמואלי נבחר לראשות כפר ורדים, באתר ynet, 14 באוקטובר 2018
חדש אסור מן התורה

חדש אסור מן התורה (במקור: "החדש אסור מן התורה בכל מקום") הוא משפט מהמשנה, מסכת ערלה, פרק ג', משנה ט', שהפך בפי החת"ם סופר למטבע לשון מושאל שביטא את התנגדותו לשינוי במנהגים בכלל ואת מאבקו בכוחות הפרוגרסיביים (משכילים רדיקלים, רבנים פתוחים, רפורמים מוקדמים וכדומה) בימיו. בעקבות זאת הפך המושג לסמל של חוסר האמון במודרניות, בעיקר בקרב חוגים שמרנים ביהדות האורתודוקסית. המשמעות המקורית של הביטוי קשורה ל"איסור חדש": דהיינו האיסור לאכול מן התבואה החדשה לפני הנפת העומר בפסח. על כך אומרת הגמרא שאיסור זה מן התורה - מדאורייתא, בכל מקום בעולם ואינו מוגבל לארץ ישראל כמצוות אחרות הנוגעות לצומח, "החדש אסור מן התורה בכל מקום". החת"ם סופר וממשיכיו השתמשו במילים אלו של הגמרא כדי לבטא את התנגדותם לשינויים וחדשנות במנהגי היהדות המסורתית, או באורחות החיים בכלל, בין לכוונות להקל ובין לכוונות להחמיר. הבסיס לתפיסה זו היא הרעיון כי התורה נצחית; כלומר מתאימה באותה מידה לפני אלפי שנים והיום, ואין צורך לערוך בה חידושים. ההקשר שבו טבע החת"ם סופר את הביטוי הוא מלחמתו בתנועת ההשכלה ובראשוני הרפורמים שהתפשטו בזמנו במרכז אירופה. כיום, משתמשים שמרנים חרדים בביטוי במובן הרחב ביותר שלו, כדי להביע את מורת רוחם כנגד כל חידוש, התפתחות טכנולוגית או מודרניות במנהגי היהדות או באורח חייהם הישן, משה סמט, החדש אסור מן התורה - פרקים בתולדות האורתודוקסיה, הוצאת מרכז דינור והוצאת כרמל, 2005. משה סמט, תגובת ההלכה על המודרניזציה, באתר "דעת" מתוך האנציקלופדיה ההלכתית רפואית בעריכת פרופ אברהם שטינברג, היחס העקרוני האמוני/השקפתי, מוסרי/התנהגותי והלכתי/משפטי לחידושים מדעיים(הקישור אינו פעיל) תלמוד בבלי, מסכת קידושין, דף ל"ח, עמוד ב' הרב משה סופר, שו"ת חתם סופר חלק א (אורח חיים), ברטיסלבה 1841, סי׳ כח, באתר היברובוקס, והרב משה סופר, שו"ת חתם סופר חלק א (אורח חיים), סי׳ קמח, באתר היברובוקס, הרב משה סופר, שו"ת חתם סופר חלק א (אורח חיים), ברטיסלבה 1841, סי׳ קפא, באתר היברובוקס, ובחלק ב (יורה דעה) סימן יט ובעוד מקומות רבים. ערך זה הוא קצרמר בנושא יהדות. אתם מוזמנים לתרום לוויקיפדיה ולהרחיב אותו.
While We're Young

While We're Young (בעברית: בזמן שהיינו צעירים) הוא סינגל שהוקלט על ידי הזמרת-יוצרת האמריקאית ג'נה אייקו, ביחד עם כריס בראון, מתוך אלבום האולפן השני שלה, Trip. השיר יצא לאור ב-9 ביוני 2017, על ידי חברת התקליטים דאף ג'אם, כסינגל הראשון מתוך האלבום. השיר הגיע למקום התשיעי במצעד שירי ה-R&B. השיר נכתב על ידי ג'נה אייקו, מאק רובינסון, קלאמס קזינו ובריאן וורפילד והופק על ידי הפיסטאפים, שעבדו עם אייקו על שירים כמו "P*$$Y Fairy (OTW)", ‏"Hello Ego", ‏"Sativa" ו-"Happiness Over Everything (H.O.E.)". בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-115 מיליון השמעות. הווידאו קליפ הרשמי של השיר פורסם ביוטיוב ב-9 ביוני 2017, ביום צאתו של השיר כסינגל. הקליפ צבר למעלה מ-47 מיליון צפיות. מידע על הסינגל "While We're Young" באתר מיוזיק בריינז סרטון השיר "While We're Young" באתר יוטיוב מידע על השיר "While We're Young" באתר ספוטיפיי ג'נה אייקו, מאק רובינסון, קלאמס קזינו, בריאן וורפילד Jhené Aiko – While We're Young (באנגלית), נבדק ב-2020-05-15 Trip by Jhené Aiko, Genius (באנגלית) Get millions of songs. All ad-free., Apple Music (באנגלית) Jhene Aiko, Billboard Jhené Aiko – PU$$Y Fairy (OTW) (באנגלית), נבדק ב-2020-05-15 Jhené Aiko (Ft. Future & Miguel) – Happiness Over Everything (H.O.E.) (באנגלית), נבדק ב-2020-05-15 While We're Young, נבדק ב-2020-05-15 Jhené Aiko - While We're Young Gold & Platinum, RIAA (באנגלית)
First Fuck

First Fuck (בעברית: סקס ראשון) הוא סינגל שהוקלט על ידי הזמרת-יוצרת האמריקאית ג'נה אייקו, ביחד עם הראפר 6lack. השיר יצא לאור ב-23 בפברואר 2017, על ידי חברת התקליטים דאף ג'אם, כסינגל שלא מתוך אלבום. השיר הגיע למקום ה-44 במצעד הספוטיפיי שמופעל על ידי מגזין הבילבורד. השיר נכתב על ידי ג'נה אייקו, ו-6lack והופק על ידי סינגווד. באתר האינטרנט RatingsGameMusic סקרו את השיר, תוך שאמרו עליו כי "6lack הוא אמן שממשיך להתפתח ככל שחולף הזמן והשיר הזה הוא הדוגמה המושלמת לכך שהוא אמן מיוחד". במגזין סקרו את השיר XXL גם כן. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-60 מיליון השמעות. האודיו הרשמי של השיר פורסם ביוטיוב ב-28 בפברואר 2017, חמישה ימים לאחר צאתו כסינגל. האודיו צבר למעלה מ-4.2 מיליון צפיות. סרטון השיר "First Fuck" באתר יוטיוב 6LACK & Jhené Aiko – First Fuck (באנגלית), נבדק ב-2020-05-15 First F**k - Single by 6LACK & Jhené Aiko, Apple Music (באנגלית) Chart Search, Billboard QD, 6lack - First F-k (Ft. Jhene Aiko) (Review & Stream), RATINGS GAME MUSIC, ‏2017-03-14 (באנגלית) Sidney Madden, 6LACK and Jhene Aiko Connect on 'First F*#k' Song - XXL, XXL Mag (באנגלית) First Fuck, נבדק ב-2020-05-15 6LACK, Jhené Aiko - First Fuck (Official Audio)
Maniac (שיר של ג'נה אייקו)

Maniac (בעברית: מַניָאק) הוא סינגל שהוקלט על ידי הזמרת-יוצרת האמריקאית ג'נה אייקו, מתוך אלבום האוסף Def Jam Presents: Direct Deposit Vol. 2. השיר יצא לאור ב-17 בנובמבר 2016, על ידי חברת התקליטים דאף ג'אם, כסינגל מתוך אלבום האוסף. השיר הגיע למקום ה-44 במצעד הספוטיפיי שמופעל על ידי מגזין הבילבורד. השיר נכתב על ידי ג'נה אייקו, ביג שון ודיטייל והופק על ידי ג'נה אייקו, דיטייל והפיסטאפים. רולינג סטון סקרו את השיר באופן מקיף ואמרו עליו כי "השיר הוא הסינגל הראשון מאלבומה המשוער של אייקו שצריך ככל הנראה לצאת בקרוב. בשיר, נשמעת אייקו תוקפנית מתמיד". בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-23 מיליון השמעות. הווידאו קליפ הרשמי של השיר פורסם ביוטיוב ב-11 בינואר 2017, כמה שבועות לאחר צאתו כסינגל. הקליפ צבר למעלה מ-680 אלף צפיות בסך הכול. סרטון השיר "Maniac" באתר יוטיוב Jhené Aiko – Maniac (באנגלית), נבדק ב-2020-05-15 Def Jam Presents: Direct Deposit Vol. 2 by Def Jam Recordings, Genius (באנגלית) Chart Search, Billboard Brittany Spanos, Brittany Spanos, Hear Jhene Aiko's Freaky New Single 'Maniac', Rolling Stone, ‏2016-11-17 (באנגלית) Maniac, נבדק ב-2020-05-15 Jhené Aiko - Maniac (Official Video)
ג'ורג' קמפבל

ג'ורג' וושינגטון קמפבל (באנגלית: George Washington Campbell‏; 9 בפברואר 1769 – 17 בפברואר 1848) היה מדינאי אמריקאי. חבר הקונגרס של ארצות הברית מטעם מדינת טנסי ושופט בבית המשפט העליון שלה, שגריר ארצות הברית ברוסיה והמזכיר החמישי של מחלקת האוצר של ארצות הברית. יליד הכפר טונגה (Tongue) שבחוף הצפוני של סקוטלנד, קמפבל הצעיר היגר אל ארצות הברית ב-1772 עם הוריו. את השכלתו האקדמית השלים ב"מכללת ניו ג'רזי" (הנקראת בהווה אוניברסיטת פרינסטון) ב-1794, כשהחל ללמוד משפטים. מאוחר יותר הוא התקבל ללשכת עורכי הדין של קרוליינה הצפונית והתמחה בעריכת דין בנוקסוויל שבטנסי. בשנת 1803 נבחר קמפבל נבחר לבית הנבחרים של ארצות הברית מטעם מחוז הקונגרס הכללי (והיחיד) של טנסי. אחר כך — בשנים 1805–1809 — ייצג את מחוז הקונגרס השני של טנסי בקונגרס השמיני, התשיעי והעשירי. במהלך הקונגרס העשירי הוא היה יושב ראש ועדת הדרכים והאמצעים. קמפבל נמנה בין המנהלים שמונו ב-1804 לנהל את הליכי ההדחה של ג'ון פיקרינג, שופט בית המשפט המחוזי הפדרלי במחוז ניו המפשייר. בהמשך באותה שנה הוסיף לנהל את שימועי ההדחה נגד סמואל צ'ייס, שופט בבית המשפט העליון של ארצות הברית. הוא עזב את הקונגרס של ארצות הברית ב-1809 כדי להיות שופט בבית המשפט העליון של טנסי, תפקיד אותו אייש עד 1811. קמפבל היה חבר הסנאט של ארצות הברית מטעם טנסי בשתי תקופות כהונה לא רצופות. הראשונה הייתה בשנים 1811–1814 לאחר שנבחר למלא את מקומו של ג'נקין וייטסייד, והשנייה הייתה משנת 1815 עד 1818. בפעם הראשונה הוא התפטר על-מנת לעמוד בראשות מחלקת האוצר של ארצות הברית. הוא שבלסנאט באוקטובר 1815. קמפבל היה הראשון לשבת בראשות ועדת הכספים של הסנאט בדצמבר אותה שנה, עד להתפטרותו מהסנאט באפריל 1818. בפעם זו התפטר לשם מינויו לשגריר ארצות הברית ברוסיה. קמפבל שימש כחבר בוועדה הטענות לביזה הצרפתית ב-1831. קמפבל, שמונה למזכיר האוצר של ארצות הברית בידי הנשיא ג'יימס מדיסון, ניצב בפני אִי-סֵדֶר כלכלי לאומי שנגרם כתוצאה ממלחמת 1812. הקונגרס לא הצליח להחליף את "הבנק הראשון של ארצות הברית" לאחר שכתב הזכויות שלו פג ב-1811, והקצבאות למלחמה לא היו זמינות, כך שעל קמפבל היה לשכנע את האומה האמריקאית לרכוש איגרות חוב ממשלתיות. הוא נאלץ להתאים את כלכלת ארצות הברית לתנאי המלווים, ומכר איגרות חוב ממשלתיות בריבית מופרזת. בספטמבר 1814 כבש הצבא הבריטי את וושינגטון הבירה והאשראי של הממשלה הפדרלית צנח עוד יותר. קמפבל לא הצליח במאמציו לגייס כסף באמצעות מכירות נוספות של איגרות חוב, והוא התפטר באוקטובר — אחרי 8 חודשים בלבד בתפקיד, מאוכזב ובמצב בריאותי רע. ב-1848 הלך קמפבל לעולמו ונטמן בבית העלמין העירוני בנאשוויל. כאות הוקרה למפעל חייו, על שמו קרוי מחוז קמפבל שבטנסי. מדיה וקבצים בנושא ג'ורג' קמפבל בוויקישיתוף ג'ורג' קמפבל, באתר המדריך הביוגרפי של הקונגרס של ארצות הברית (באנגלית) ג'ורג' קמפבל, באתר "Find a Grave" (באנגלית) GEORGE W. CAMPBELL (1814), באתר מרכז מילר (באנגלית)
אלטא פייגא טייטלבוים

הרבנית אלטא פייגא טייטלבוים (ל' בניסן ה'תרע"ב, 17 באפריל 1912 – י"א בסיוון תשס"א, 2 ביוני 2001) הייתה אשתו השנייה של האדמו"ר יואל טייטלבוים מסאטמר. נולדה לרב אביגדור שפירא, האדמו"ר מצ'נסטוחוב שבפולין, נצר למשפחת המגיד מקוז'ניץ, ולגיטל, צאצאית של האדמו"ר קלונימוס קלמן הלוי מקרקא. אלטא נישאה לאדמו"ר בי"ג אלול תרצ"ז (20 באוגוסט 1937), כשנה וחצי לאחר פטירת אשתו הראשונה בה' בשבט תרצ"ו (29 בינואר 1936). טקס הנישואין התקיים בעיר טשעבין שבגליציה. הפרש הגילאים הגבוה בינה לבין בעלה והיותה מבוגרת מבתו חיה רייזל בכעשר שנים בלבד, גרמו למתיחות בין השתיים. כשצורף בעלה האדמו"ר לרכבת קסטנר, הוכנסה אף היא לרשימה וניצלה עם נוסעי הרכבת. נודעה כאישה חזקה, ולאחר השואה השפיעה רבות על החסידות ומוסדותיה. היא נטלה חלק פעיל בהקמתם, ביסוסם וגיוס כספים למענם. לאחר פטירתו של בעלה התנגדה למינויו של אחיינו רבי משה טייטלבוים לאדמו"ר. פינתה את ביתה הצמוד לבית המדרש של החסידות בקריית יואל שבעיירה מונרו עבור בית מדרש של פורשי החסידות המכנים עצמם בני יואל, שהיו קשורים אליה. טייטלבוים ניהלה קרנות צדקה וחסד. כמה מוסדות תורה בארצות הברית ובישראל המקורבים לחוגי העדה החרדית ונטורי קרתא קרויים על שמה. נפטרה בי"א בסיוון תשס"א, 2 ביוני 2001, לאחר מחלה ונקברה במונרו סמוך לקבר בעלה. לא השאירה אחריה צאצאים. Faiga Teitelbaum, 89, a Power Among the Satmar Hasidim, הניו יורק טיימס, 13 ביוני 2001 אלטא פייגא טייטלבוים בארכיב הרשת לנשים יהודיות. Schism in a Hasidic Sect Erupts in Violence, ניו יורק טיימס, 21 באפריל 1990.
Selfish (שיר של טוונטי88)

Selfish (בעברית: אָנוֹכִי) הוא סינגל שהוקלט על ידי הצמד טוונטי88, המורכב מהזמרת-יוצרת האמריקאית ג'נה אייקו והראפר האמריקאי ביג שון, מתוך האלבום, Twenty88. השיר יצא לאור ב-20 במאי 2016, על ידי חברת התקליטים דאף ג'אם, כסינגל הראשון והיחיד מתוך האלבום. השיר הגיע למקום ה-16 במצעד השירים שבטיידל. השיר נכתב על ידי ג'יי-פרוף, מרקוס "קוסינה" פלסיוס, ארנסט קלארק, מאט זו, ג'אן-אי אל-גוני, סטיב לייסי, פליפה, ביג שון וג'נה אייקו והופק על ידי ג'יי-פרוף, פליפה, סטיב לייסי ודה אינטרנץ, תוך שג'נה אייקו וביג שון לא השתתפו בהפקה המוזיקלית שלו. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-10 מיליון השמעות. הווידאו קליפ הרשמי של השיר פורסם ביוטיוב ב-20 במאי 2016, ביום צאתו כסינגל. הקליפ צבר למעלה מ-726 אלף צפיות בסך הכול. סרטון השיר "Selfish" באתר יוטיוב ג'יי-פרוף, מרקוס "קוסינה" פלסיוס, ארנסט קלארק, מאט זו, ג'אן-אי אל-גוני, סטיב לייסי, פליפה, ביג שון, ג'נה אייקו ג'יי-פרוף, פליפה, סטיב לייסי, דה אינטרנץ TWENTY88 – Selfish (באנגלית), נבדק ב-2020-05-15 TWENTY88 by TWENTY88, Genius (באנגלית) Chart Search, Billboard TWENTY88, נבדק ב-2020-05-15 TWENTY88 - Selfish
קוטוקו-אין

קוטוקו-אין (高徳院) הוא מקדש בודהיסטי של פלג ג'ודו-שו, בעיר קמקורה שבמחוז קנאגאווה, יפן. המקדש מוכר בזכות הבודהה הגדול של קמקורה, פסל ארד חיצוני גדול-ממדים של אמיטאבהה. המקדש הוא אחד מהאתרים ההיסטוריים בקמקורה וסביבתה הנכללים במועמדות להיות חלק מרשימת אתרי המורשת העולמית של ארגון אונסק"ו. במקדש מבקרים כ-2 מיליון איש בשנה, מתוכם כ-10% תיירים זרים. פסל הבודהה הגדול של קמקורה (鎌倉大仏, קמקורה דייבוצו) הוא פסל ארד רב-ממדים של אמיטאבהה, הנמצא בשטח המקדש. כשכוללים אף את בסיס הפסל, גובהו הוא כ-13.35 מטר ומשקלו כ-121 טון. על פי רישומי המקדש, בנייתו של הפסל החלה בסביבות שנת 1252, בתקופת קמקורה. הפסל חלול, ומבקרים יכולים להיכנס לתוכו ולצפות בחלקו הפנימי. מבקרים רבים השאירו גרפיטי בחלקו הפנימי של הפסל. מאחורי הפסל ישנם ארבעה משטחים מארד בצורת עלי כותרת של פרח הלוטוס, שנוצקו במהלך תקופת אדו (1603-1868), עליהם חרוטים שמות התורמים שמימנו את יציקתם. בשלט בכניסה לשטח המקדש נכתב באנגלית וביפנית, "זר, מי שלא תהיה וכל אשר תהיה אמונתך, בהיכנסך למקום קדוש זה, זכור שאתה צועד על אדמה מקודשת מזה מאות שנים. זהו מקדש בודהה ושער לניצחי, ולכן יש להיכנס אליו ביראת כבוד". לפסל הארד הנוכחי קדם פסל בודהה ענק מעץ, שהושלם בשנת 1243 לאחר כחמש שנות עבודה. את המשאבים לבניית הפסל גייסו הגברת אינאדאנו צובונה והכוהן הבודהיסטי ג'וקו. פסל העץ נפגע מסערה שנים לא רבות לאחר מכן, והאולם שהכיל אותו נהרס; לכן הוצע להקים פסל חדש מארד, והכסף הדרוש לכך, כמו גם לבניית מקדש חדש שבו ישכן, גויס. ככל הנראה, את דמות הארד יצק אונו גורומון או טנג'י היסאטומו. נראה כי הפסל היה מצופה זהב במקור; עדיין ישנן עקבות של זהב על הלחי הימנית של הפסל. האולם שהכיל את הפסל נהרס בסערה בשנת 1335, נבנה מחדש, נפגע שוב על ידי סערה בשנת 1369 ונבנה מחדש פעם נוספת. המבנה האחרון בו שוכּן הפסל נשטף בצונאמי בשנת 1495, בתקופת אשיקאגה. מאז ועד היום, פסל הבודהה הגדול נמצא באוויר הפתוח. רעידת האדמה הגדולה של קנטו בשנת 1923 פגעה בבסיס הפסל, והוא תוקן בשנת 1925. תיקונים נוספים בוצעו בשנים 61–1960, אז חוזק הצוואר וננקטו אמצעים להגנה עליו מפני רעידות אדמה. בתחילת 2016 בוצעו על הפסל עבודות מחקר, שיקום ושימור. משקל: 121 טון גובה: 13.35 מטר אורך הפנים: 2.35 מטר אורך העין: 1.0 מטר אורך הפה: 0.82 מטר אורך האוזן: 1.9 מטר רוחב (אזור הברכיים): 9.63 מטר מדיה וקבצים בנושא קוטוקו-אין בוויקישיתוף אתר האינטרנט הרשמי של קוטוקו-אין (באנגלית) אתר האינטרנט הרשמי של קוטוקו-אין (ביפנית) מידע על המקדש באתר הרשמי בקשת הצירוף באתר אונסקו על שיפוץ הפסל באתר nippon.com מידע על המקדש באתר Kamakura Today איסו מוצו, קמקורה: עובדה ואגדה, עמ' 195 על פסל הבודהה הגדול באתר Kamakura Citizen Net ממדי פסל הבודהה הגדול באתר הרשמי של המקדש
הייתי נער

"הייתי נער" הוא שיר עברי מ-1967, שכתב דוד עתיד, הלחין יאיר רוזנבלום וביצעה להקת הנח"ל בעיבודו של המלחין. דוד עתיד, חבר קיבוץ משמרות, שירת כחייל קרבי בנח"ל, ונפצע פעמיים במהלך שירותו. לאחר פציעתו השנייה, במלחמת ששת הימים, נחשף לתופעת הפוסט טראומה בקרב חיילים. השיר עוסק בתופעה זו בקרב חיילים שחזרו מן הקרב. השיר נכלל בתוכניתה ה - 20 של להקת הנח"ל, "הנחלאים באים הנחלאים באים" (1967), בניהולו המוזיקלי של יאיר רוזנבלום. רוזנבלום ייעד את השיר לסולנית שולה חן, אך בעקבות התמרמרות בקרב בנות הלהקה, השיר הועבר לאביבה בנו . לצד בנו, ביצעו את הקולות הגבריים מוטי פליישר ושלום חנוך. בווידאו קליפ לשיר שביים שמואל אימברמן, במסגרת הספיישל הטלוויזיוני "מהנח"ל באהבה" (1969), השתתפה שולה חן במקום אביבה בנו, מאחר שזו הייתה בהריון. חן שיחקה את הנערה והניעה את שפתיה בקצב שירתה של בנו. שאולי רוזנטל, לימים בעלה של בנו, גילם בקליפ את החייל. בבית הראשון מתוארת האווירה ברמת הגולן לאחר המלחמה. הנערה אומרת: "אבל פניך, נערי, נותרו שונים". הבית השני מתאר את החזרה לשגרה בעורף: הפסקת האפלת הבתים, סגירת המקלטים, דשאים שצומחים וחזרת המסחר בשווקים. הבית השלישי מתאר את חזרת החיילים לשגרה ואת אופן התמודדותם עם חבריהם שנהרגו ("לומדים לא להזכיר את אלה שאינם"). להקת הנח"ל – הייתי נער, סרטון באתר יוטיוב (אורך: 3:59) מילות השיר "הייתי נער", באתר שירונט דודי פטימר, ‏קרבות, דמעות ולחיצת יד מרבין: הסיפור המצמרר מאחורי "הייתי נער", באתר מעריב אונליין, 9 בפברואר 2019 לדף השיר באתר הספרייה הלאומית "הלהקה הייתה הדבר החשוב ביותר בחייו". עיתון "העולם הזה", גיליון 2487. 1/05/1985, עמ' 36 קרני עם־עד, הקיבוצניקית מלהקת הנח"ל חוזרת לשיר סולו, באתר mynet‏ קיבוץ, 20 בנובמבר 2014 הייתי נער – משיר טיול, לשיר על הלם קרב, באתר האינטרנט של עופר גביש
סרגיי בלטאצ'ה

סרגיי פבלוביץ' בלטאצ'ה (ברוסית: Сергей Павлович Балтача́; נולד ב-17 בפברואר 1958) הוא כדורגלן עבר סובייטי-אוקראיני ששיחק בעמדת המגן, וכיום מאמן כדורגל. בלטאצ'ה גדל במחלקת הנערים של קבוצת לוקומוטיב ז'דנוב, בגיל 17 התקבל להרכב הראשון של קבוצת מטאליסט חרקוב. כעבור שנה זומן על ידי ולרי לובנובסקי לדינמו קייב, קבוצת צמרת של ליגה הסובייטית הבכירה. בלטאצ'ה שיחק במדי דינמו קייב את מירב שנות הקריירה שלו. זכה עמה בגביע אירופה למחזיקות גביע, ב4 אליפויות וב4 גביעי ברית המועצות. ב-1988 היה בין הראשונים שקיבלו אישור לשחק בקבוצות כדורגל מחוץ לברית המועצות. הוא שיחק במשך 7 שנים בקבוצות מהליגות הנמוכות באנגליה ובסקוטלנד. בלטאצ'ה שיחק גם בנבחרת ברית המועצות. הוא השתתף עם הנבחרת במונדיאל 1982 (נטל חלק בכל חמשת המשחקים של הנבחרת בטורניר והבקיע שער אחד) וביורו 1988, בו שותף רק במשחק אחד - משחק הגמר מול נבחרת הולנד. כמו כן היה בסגל נבחרת ברית המועצות שסיימה במקום ה-3 באולימפיאדת 1980. לאחר פרישתו של בלטאצ'ה ממשחק פעיל הוא נשאר לגור בבריטניה. עבד כעוזר מאמן בקבוצות מהליגה הנמוכה בסקוטלנד. בסוף שנות ה-90 פרש מאימון קבוצות ועבד כמורה לחינוך גופני במכללה. החל משנת 2012 מאמן ילדים ונוער בבית הספר לכדורגל של המועדון האנגלי צ'רלטון את'לטיק. בלטאצ'ה היה נשוי לאולגה בלטאצ'ה, ספורטאית אולימפית בתחום האתלטיקה הקלה. מנישואין אלו נולדו שני ילדים: בן- סרגיי ובת -ילנה. סרגיי הבן, הלך בדרכו של אביו, היה שחקן כדורגל מקצועי. הבת ילנה הייתה טניסאית מקצועית. בשנת 2014 היא מתה ממחלת הסרטן. נכון להיום מתגורר בלטאצ'ה בלונדון עם אשתו השנייה, אוקסנה. אליפות העולם לנוער - 1977 אליפות אירופה עד גיל 21 - 1980 מקום שלישי באולימפיאדת מוסקבה ב-1980 מקום שני באליפות אירופה - 1988 גביע אירופה למחזיקות גביע - 1986 אליפת ליגת העל הסובייטית - 1980, 1981, 1985, 1986 גביע ברית המועצות - 1978, 1982, 1985, 1987 סרגיי בלטאצ'ה, באתר Transfermarkt סרגיי בלטאצ'ה, באתר National Football Teams סרגיי בלטאצ'ה, באתר FootballDatabase.eu פרופיל המאמן, באתר Transfermarkt
סלאמבורי (1998)

סלאמבורי (1998) היה אחד מאירועי השלם וצפה של ארגון ההיאבקות האמריקאי, ה-World Championship Wrestling‏ (WCW). האירוע נערך ב-17 במאי 1998, באולם הסנטרום שבווסטר, מסצ'וסטס. האירוע היה האירוע השישי בסדרת אירועי סלאמבורי. תשעה קרבות התנהלו באירוע. בקרב המרכזי, סטינג והענק ניצחו את האאוטסיידרס (קווין נאש וסקוט הול) וזכו באליפות הזוגות העולמית של WCW. עוד ברשימת הקרבות, רנדי סאבאג' ניצח את ברט הארט בפסילה בקרב שבו רודי פייפר שימש כשופט המיוחד, גולדברג ניצח את סאטורן ושמר על אליפות ארצות הברית במשקל כבד של WCW, ודין מלנקו ניצח את כריס ג'ריקו בהכנעה וזכה באליפות ה-WCW במשקל בינוני. האירוע כלל קרבות שנבעו מעלילות מתוסרטות מהתוכנית השבועית Monday Nitro. המנצח בקרב הבאטל רויאל למשקל קל קיבל הזדמנות מיידית להתמודד מול כריס ג'ריקו על אליפות ה-WCW במשקל קל. סיקלופה וחובנטוד גררה היו שני המשתתפים האחרונים בקרב הבאטל רויאל, כשהם לחצו ידיים ואז גררה הדיח את עצמו מעל לחבל העליון כדי להעניק לסיקלופה את הניצחון בקרב. לאחר מכן, סיקלופה הוריד את המסיכה שעטה ונגלה כדין מלנקו. בקרב על האליפות, הוא הכניע את ג'ריקו וזכה בתואר. הוא הופשט מחגורת האליפות שבועים לאחר מכן בתוכנית Nitro עקב מחאותיו של ג'ריקו על כניסתו לבאטל רויאל. גולדברג היה אמור להתחרות בקרב גונטלט נגד כל חברי קבוצת ה-Flock, כך שאם הוא יפסיד לאחד מהם, רייבן יזכה בחזרה באליפות ארצות הברית במשקל כבד של WCW, שאותה הוא הפסיד לגולדברג. לעומת זאת, התניה זו שונתה במהלך הלילה עצמו של האירוע. בתוכנית האחרונה של Nitro לפני האירוע, אריק בישוף איתגר את וינס מקמהן להופיע בסלאמבורי ולהתאבק מולו. בישוף היה מוכן להתמודד מולו, וכמובן מקמהן לא הופיע; בישוף הורה לשופט לספור עד עשר ולהעניק לו את ה"ניצחון" בקרב כתוצאה מספירת חוץ. במקור, ברט הארט הכניע את רנדי סאבאג' הודות למהלך ההכנעה שלו, השארפשוטר. אולם, לילה לאחר מכן בתוכנית Nitro, השופט המיוחד בקרב, רודי פייפר, הפך את ההחלטה ופסק שסאבאג' הוא המנצח כתוצאה מפסילה. בקרב המרכזי, סטינג והענק ניצחו את האאוטסיידרס (קווין נאש וסקוט הול) וזכו באליפות הזוגות העולמית של WCW, לאחר שהול הכה את נאש עם אחת מחגורות האליפות, מה שאיפשר לענק להצמיד את נאש לניצחון. לאחר הקרב, הול, דאסטי רודס והענק חגגו את הזכייה בזמן שהול ורודס הצטרפו לקבוצת nWo Hollywood, ואילו, סטינג והענק הוכרו כנציגים של WCW. לעומת זאת, הענק הצטרף לקבוצת nWo Hollywood זמן קצר לאחר האירוע סלאמבורי. כתוצאה מכך, הוא הותיר את סטינג ללא שותף, מה שהוביל לקרב יחידים בין השניים באירוע הבא של הארגון, המסיבה האמריקאית הגדולה, כשעל כף המאזניים הונחה השליטה בחגורות אליפות הזוגות. סדר ההדחות: אוון קרייג'יאס, ג'וני סווינגר, סופר קאלו, סילבר קינג, אל גריו, מרטי ג'נטי, וילאנו IV, לני ליין, דמיאן, אל דאנדי, צ'אבו גררו ג'וניור, בילי קידמן ופסייכוסיס. סלאמבורי, במסד הנתונים הקולנועיים IMDb (באנגלית) תוצאות אירועי סלאמבורי